
Pakalpojuma līgums par izvērtējumu “Par ilgtermiņa sociālās aprūpes finansēšanas modeļiem un priekšlikumiem ilgtspējīga finansēšanas modeļa ieviešanai”


Rīgā                                                                    Elektroniskā dokumenta parakstīšanas datums
                    ir pēdējā pievienotā droša  
                                                                      elektroniskā paraksta un laika zīmoga datums*								                                  


Labklājības ministrija (turpmāk – Pasūtītājs), Eiropas Savienības fondu departamenta direktores, Eiropas Savienības fondu atbildīgās iestādes vadītājas Sarmītes Veperes personā, kura rīkojas saskaņā ar Labklājības ministrijas 2012. gada 3. septembra reglamenta Nr.3/REG “Labklājības ministrijas reglaments” 29. punktu, no vienas puse no vienas puses, un
          Personu apvienība BCP JL, kuru veido SIA “Baltic Communication Partners” reģ. Nr. 40003661144 un SIA “Jaunrades laboratorija” reģ. Nr. 40103977816 (turpmāk – Izpildītājs), tās pilnvarotās personas Daces Plato personā, kura rīkojas saskaņā ar statūtiem, no otras puses, abi turpmāk kopā saukti – Puses, bet katrs atsevišķi – Puse,
savstarpēji vienojoties, bez maldības, viltus un spaidiem, pamatojoties uz iepirkumam ID Nr. LRLM2023/44 “Izvērtējums “Par ilgtermiņa sociālās aprūpes finansēšanas modeļiem un priekšlikumiem ilgtspējīga finansēšanas modeļa ieviešanai”” (turpmāk – iepirkums) iesniegto Izpildītāja piedāvājumu un Pasūtītāja 2024. gadā 05. martā pieņemto lēmumu par līguma slēgšanas tiesību piešķiršanu, noslēdz šādu līgumu (turpmāk – Līgums):
1. Līguma priekšmets, termiņš un summa
1.1. Pasūtītājs uzdod, un Izpildītājs kā krietns un rūpīgs saimnieks ar saviem intelektuālajiem un materiāltehniskajiem līdzekļiem apņemas ne vēlāk kā 12 (divpadsmit) mēnešu laikā no Līguma spēkā stāšanās dienas izstrādāt izvērtējumu “Par ilgtermiņa sociālās aprūpes finansēšanas modeļiem un priekšlikumiem ilgtspējīga finansēšanas modeļa ieviešanai” saskaņā ar iepirkuma 1. pielikumu „Tehniskā specifikācija”, kas ir šī Līguma 1. pielikums (turpmāk – Tehniskā specifikācija) un Izpildītāja iepirkumā iesniegto piedāvājumu, kas ir šī Līguma 2. pielikums “Piedāvājums” (turpmāk – Piedāvājums), (turpmāk viss kopā – Projekts vai Pakalpojums).
1.2. [bookmark: _Hlk161652389]Līguma summa par Projekta izstrādi ir 90 000,00 EUR (deviņdesmit tūkstoši euro, 00 centi) un pievienotās vērtības nodoklis 21% (divdesmit viena procenta) apmērā (turpmāk – PVN), t.i., 18 900,00 EUR (astoņpadsmit tūkstoši deviņi simti euro, 00 centi), kas kopā ir 108 900,00 EUR (viens simts astoņi tūkstoši deviņi simti euro, 00 centi) (turpmāk – Līguma summa). 
1.3. Līguma summā ietilpst visas ar Līgumā un tā pielikumos noteikto prasību izpildi saistītās izmaksas, tajā skaitā visas personāla izmaksas un autoratlīdzība, kā arī visas ar Tehniskajā specifikācijā noteikto prasību un Piedāvājuma izpildi netieši saistītās izmaksas (dokumentācijas drukāšanas, transporta pakalpojumi u.c.).
1.4. Šī Līguma izpilde tiek finansēta no Eiropas Savienības kohēzijas politikas programmas 2021. – 2027. gadam tehniskās palīdzības līdzekļiem, kur 85 % (astoņdesmit pieci procenti) ir Eiropas Savienības fondu līdzfinansējums un 15 % (piecpadsmit procenti) – valsts budžeta finansējums.
1.5. Projekta īstenošanu uzrauga Labklājības ministrijas Sociālo pakalpojumu attīstības padome. 
1.6. Neparedzētus izdevumus, kas nav iekļauti Līguma summā, bet nepieciešami pilnīgai Līguma izpildei, sedz Izpildītājs. Pasūtītājs šo risku uzņemas, ja:
1.6.1. neparedzēto darbu nepieciešamība Projekta izstrādē ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.6.2. neparedzētie darbi Projekta izstrādē ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu; 
1.6.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi, kas nepieciešami Projekta izstrādē.

2. Pušu pienākumi un tiesības
2.1. Pasūtītājs apņemas:
2.1.1. labā ticībā ievērot un izpildīt visus Līguma noteikumus;
2.1.2. pēc Izpildītāja pieprasījuma, savu iespēju robežās nodrošināt Izpildītāju ar nepieciešamo informāciju un dokumentiem, kas ir Pasūtītāja rīcībā, bet nav publiski pieejami un ir nepieciešami Līguma izpildei;
2.1.3. nepieciešamības gadījumā savu iespēju robežās nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Pasūtītāja puses, ja bez Pasūtītāju amatpersonu un citu atbildīgo darbinieku līdzdalības Līgumu nav iespējams izpildīt;
2.1.4. saskaņā ar Līgumā noteikto kārtību izskatīt Līguma 3. sadaļas kārtībā iesniegto Izpildītāja Projekta izstrādes daļu (turpmāk – Nodevums) atbilstību Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas šajā Līgumā noteiktajā kārtībā un termiņos;
2.1.5. saskaņā ar Līgumā noteikto kārtību, pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši izpildītos Nodevumus un veikt samaksu par tiem Līgumā noteiktā kārtībā.
2.2. Pasūtītāja tiesības:
2.2.1. pieņemt Nodevumus saskaņā ar Līguma un tā pielikumu noteikumiem;
2.2.2. veikt kontroli par Līguma izpildi, nepieciešamības gadījumā pieaicinot speciālistus un ekspertus;
2.2.3. jebkurā laikā pieprasīt no Izpildītāja informāciju par Projekta, atsevišķu Nodevumu izstrādes norisi un progresu, tajā skaitā, bet ne tikai, informāciju par apstākļiem, kas kavē vai varētu kavēt Projekta izstrādi vai atsevišķu Nodevumu izpildi atbilstoši Līguma un tā pielikumu noteikumiem;
2.2.4. mutvārdos vai rakstveidā izteikt priekšlikumus, ieteikumus un norādījumus, t.sk. norādīt uz neatbilstībām vai trūkumiem.
2.3. Izpildītājs apņemas:
2.3.1. labā ticībā ievērot un izpildīt visus Līguma noteikumus;
2.3.2. izstrādāt Projektu rūpīgi, profesionāli, prasmīgi un kvalitatīvi Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus, Pasūtītāja un Sociālo pakalpojumu attīstības padomes norādījumus; 
2.3.3. pēc Pasūtītāja pieprasījuma saņemšanas 2 (divu) darba dienu laikā informēt Pasūtītāju par Projekta vai atsevišķu Nodevumu izstrādes norisi;
2.3.4. nekavējoties un bez papildus samaksas novērst identificētās problēmas, kuras radušās Izpildītāja veiktās darbības vai bezdarbības rezultātā;
2.3.5. nodrošināt Eiropas Savienības fondu publicitātes un vizuālās identitātes prasību ievērošanu sagatavotajos un Pasūtītājam iesniegtajos dokumentos atbilstoši Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām (pieejamas https://www.esfondi.lv/upload/Vadlinijas/esfondu_af_kom_vadlinijas.pdf);
2.3.6. nodrošināt Pasūtītāja pārstāvjiem piekļuvi Izpildītāja telpām, ciktāl tas nepieciešams, lai pārliecinātos, ka Projekta izstrādi veic Izpildītāja personāls, kuru tas, iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību Pasūtītājs ir vērtējis atbilstoši iepirkuma dokumentos izvirzītajām prasībām;
2.3.7. nodrošināt Pasūtītāju ar Izpildītāja aktuālo iekšējo darba sanāksmju grafiku par tekošo mēnesi, norādot to norises vietu un laiku, ciktāl tas nepieciešams, lai Pasūtītāja nozīmēts pārstāvis nepieciešamības gadījumā varētu ierasties uz Izpildītāja sapulcēm izlases veidā un pārliecināties, ka Projekta izstrādi veic Izpildītāja personāls, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību Pasūtītājs ir vērtējis atbilstoši iepirkuma dokumentos izvirzītajām prasībām;
2.3.8. [bookmark: _Hlk161749043]vienas kalendārās nedēļas laikā no Līguma spēkā stāšanās dienas iesniegt Pasūtītājam parakstītu apliecinājumu par darba tiesisko attiecību nodibināšanu ar Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, atbilstoši iepirkuma dokumentos noteiktajām prasībām, lai Pasūtītājs varētu pārliecināties, par iepriekš minētā personāla iesaisti Projekta izstrādē (apliecinājums tiek parakstīts no Izpildītāja un Izpildītāja personāla, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, atbilstoši iepirkuma dokumentos noteiktajām prasībām puses);
2.3.9. Projekta izstrādē piesaistīt Izpildītāja iepirkumam iesniegtajā Piedāvājumā norādītos un iepirkuma nolikuma prasībām atbilstošos speciālistus, t.sk., nodrošinot to klātbūtni Pasūtītāja organizētajās Projekta progresa ikmēneša sanāksmēs;
2.3.10. ievērot Latvijas Republikā normatīvo aktu prasības personas datu apstrādē, kas saistītas ar Projekta izstrādi, apstrādājot personas datus, un atbildēt par to neievērošanu;
2.3.11. norādīt Līguma 3.2. punkta kārtībā iesniegto Nodevumu sadaļu autorus.
2.4. Izpildītāja tiesības:
2.4.1. saskaņā ar Līguma nosacījumiem saņemt samaksu par Līguma un tā pielikumu noteikumiem atbilstoši izstrādātu Projektu;
2.4.2. nepieciešamības gadījumā Projekta izstrādei izmantot citus materiālus vai informāciju papildus tiem, ko Līguma izpildes gaitā sniedz Pasūtītājs, ja Pasūtītājs tos rakstveidā ir saskaņojis, nodrošinot, ka netiek pārkāpti šajā Līguma noteiktie konfidencialitātes ievērošanas pienākumi un jebkuru trešo personu tiesības.
2.5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Projekta vai atsevišķu Nodevumu izstrādi.
2.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
2.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. Izpildītājs apliecina, ka viņa rīcībā ir pietiekoši materiālie resursi, personāls, kurš atbilst iepirkumā izvirzītajām kvalifikācijas prasībām, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.
2.8. Parakstot šo Līgumu, Puses apliecina, ka tā darbinieki vai citas personas, kas tiks iesaistītas Līguma izpildē, tiks iepazīstinātas ar nosacījumiem par konfidencialitāti pirms to iesaistīšanas Līguma izpildē.

3. Projekta Nodevumu nodošanas un pieņemšanas kārtība
3.1. Projekts sastāv no 5 (pieciem) Nodevumiem (Līguma 3.2.1. –  3.2.5. apakšpunkts), kas pilnībā atbilst Līguma, Tehniskās specifikācijas un Piedāvājuma noteikumiem.
3.2. Nodevumus Izpildītājs iesniedz Pasūtītājam šādā secībā un kārtībā:
	Nr. p. k.
	Izvērtējuma uzdevums
	Nodevums
	Termiņš
	Iesniegšanas forma

	3.2.1.
	Esošās ilgtermiņa sociālās aprūpes pakalpojumu  nodrošināšanas situācijas analīze, 5 gadu laika periods.
	Sanāksme un 1. ziņojums (rakstveida).
	3 mēneši no Projekta uzsākšanas.
	Latviešu valodā, elektroniski iesūtot uz Līguma kontaktpersonas (Pasūtītāja) e-pastu, ja pielikuma apjoms to pieļauj vai datu nesējā.

	3.2.2.
	Starptautiskās prakses un pieredzes izpēte ilgtermiņa sociālās aprūpes pakalpojumu finansēšanā (ES valstu pieeja kopumā, 5  valstis padziļināti).
	Sanāksme un 2. ziņojums (rakstveida).
	5 mēneši no Projekta uzsākšanas.
	Latviešu valodā, elektroniski iesūtot uz Līguma kontaktpersonas (Pasūtītāja) e-pastu, ja pielikuma apjoms to pieļauj vai datu nesējā.

	3.2.3.
	Mikro līmeņa (personas līmenī) ilgtermiņa sociālās aprūpes pakalpojuma apjoma noteikšanas pieejas izvērtēšana saistībā ar personas aprūpes līmeni un citiem  vajadzību ietekmējošiem faktoriem.
	Sanāksme un 3. ziņojums (rakstveida).

	7 mēneši no Projekta uzsākšanas.

	Latviešu valodā, elektroniski iesūtot uz Līguma kontaktpersonas (Pasūtītāja) e-pastu, ja pielikuma apjoms to pieļauj vai datu nesējā.

	3.2.4.
	Mijiedarbības starp ilgtermiņa sociālās aprūpes un veselības aprūpes pakalpojumiem (sadarbības modeļi, organizācijas forma, finansēšanas plūsmas) novērtēšana, priekšlikumi attīstībai un tās ietekmes uz ilgtermiņa sociālās aprūpes pakalpojumu nepieciešamību novērtēšana.
	Sanāksme un 
4. ziņojums (rakstveida).
	9 mēneši no Projekta uzsākšanas.
	Latviešu valodā, elektroniski iesūtot uz Līguma kontaktpersonas (Pasūtītāja) e-pastu, ja pielikuma apjoms to pieļauj vai datu nesējā.

	3.2.5.
	Ilgtspējīga ilgtermiņa sociālās aprūpes finansēšanas modeļa  piedāvājums, balstoties uz ilgtermiņa sociālas aprūpes pakalpojumu makro līmeņa pieprasījumu 5-10 gadu periodam.
	Sanāksme, gala ziņojums (rakstveida) un
prezentācija Sociālo pakalpojumu attīstības padomē.
	12 mēneši no Projekta uzsākšanas.
	Latviešu valodā, elektroniski iesūtot uz Līguma kontaktpersonas (Pasūtītāja) e-pastu, ja pielikuma apjoms to pieļauj vai datu nesējā līdz pilnīgai tā saskaņošanai. 
Pēc saskaņošanas latviešu valodā papīra formātā 1 (vienā) eksemplārā, krāsainā izdrukā un elektroniski latviešu valodā 1 (vienā) eksemplārā elektroniskā datu nesējā vai iesūtot uz Līguma kontaktpersonas (Pasūtītāja) e-pastu.


3.3. Pasūtītāja kontaktpersona 10 (desmit) darba dienu laikā pārbauda Izpildītāja iesniegto Līguma 3.2.1. – 3.2.5. apakšpunktā noteikto Nodevumu un:
3.3.1. saskaņo Līguma 3.2.1. – 3.2.5. apakšpunkta Nodevumu, ja Izpildītāja sagatavotais Nodevums pilnībā atbilst Līguma, Tehniskās specifikācijas un Piedāvājuma noteikumiem un Pasūtītāja kontaktpersona nekonstatē trūkumus uz Nodevuma saskaņošanas brīdi;
3.3.2. nesaskaņo Līguma 3.2.1. – 3.2.5. apakšpunkta Nodevumu, ja Nodevums neatbilst Līguma, Tehniskās specifikācijas vai Piedāvājuma noteikumiem. Pasūtītājs sagatavo izvērtējumu ar vēstuli, kurā norāda konstatētos trūkumus vai neatbilstības, un nosūta tos Izpildītājam, atbilstoši Līguma 3. pielikuma formai.
3.4. Izpildītājam 3.3.2. apakšpunktā konstatētie trūkumi vai neatbilstības ir jānovērš 10 (desmit) kalendāro dienu laikā, skaitot no nākamās dienas, kad Pasūtītājs Izpildītājam ir nosūtījis sagatavoto izvērtējumu.
3.5. Pasūtītājs var pagarināt 3.3.2. apakšpunktā konstatēto trūkumu vai neatbilstību novēršanas termiņu. Šajā gadījumā Izpildītājam termiņa pagarinājums ir jāsaskaņo ar Pasūtītāju. 
3.6. Pēc Līguma 3.3.2. apakšpunktā konstatēto trūkumu vai neatbilstību novēršanas Izpildītājs atkārtoti iesniedz Pasūtītāja kontaktpersonai precizēto Nodevumu izvērtēšanai un Pasūtītāja kontaktpersona rīkojas Līguma 3.3. punkta kārtībā.
3.7. Pasūtītājs koordinē Gala nodevuma (gala ziņojuma) saskaņošanu ar Sociālo pakalpojumu attīstības padomi un Pasūtītāja piesaistīto trešo personu (piemēram, eksperts, speciālists u.tml.), ievērojot šajā Līgumā noteikto kārtību.
3.8. Līguma 3.2. punkta Nodevumi ir uzskatāmi par nedalāmu veselumu, un Līgums nevar tikt uzskatīts par izpildītu, ja Pasūtītājam nav nodoti visi Līguma 3.2. punkta Nodevumi, ko Pasūtītāja kontaktpersona apliecināja, parakstot nodošanas un pieņemšanas aktu atbilstoši Līguma 4. pielikuma formai .
3.9. Izpildītājam ir pienākums par sav iem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami Nodevumā saskaņā ar Pasūtītāja norādījumiem.
3.10. Izpildītājs nepieciešamības gadījumā pēc Pasūtītāja pieprasījuma prezentē iesniegtos Nodevumus Sociālo pakalpojumu attīstības padomes sēdē vai citās sēdēs, sanāksmēs.

4. Samaksas kārtība
4.1. Pasūtītājs veic samaksu, ievērojot šādu kārtību:
4.1.1. [bookmark: _Hlk161234465]avansa maksājums 20 % apmērā no Līguma summas, tas ir 18 000,00 EUR (astoņpadsmit tūkstoši euro, 00 centi) un pievienotās vērtības nodoklis 21% (divdesmit viena procenta) apmērā, Pasūtītājs samaksā 10 (desmit) darba dienu laikā, pamatojoties uz Izpildītāja iesniegto rēķinu;
4.1.2. starpmaksājumu 20 % apmērā no Līguma summas, tas ir 18 000,00 EUR (astoņpadsmit tūkstoši euro, 00 centi) un pievienotās vērtības nodoklis 21% (divdesmit viena procenta) apmērā, Pasūtītājs samaksā 10 (desmit) darba dienu laikā pēc Līguma 3.2.1. un 3.2.2. apakšpunkta Nodevumu nodošanas un pieņemšanas akta abpusējas parakstīšanas un rēķina no Izpildītāja saņemšanas;
4.1.3. starpmaksājumu 20 % apmērā no Līguma summas, tas ir 18 000,00 EUR (astoņpadsmit euro, 00 centi) un pievienotās vērtības nodoklis 21% (divdesmit viena procenta) apmērā, Pasūtītājs samaksā 10 (desmit) darba dienu laikā pēc Līguma 3.2.3. un 3.2.4. apakšpunkta Nodevumu nodošanas un pieņemšanas akta abpusējas parakstīšanas un rēķina no Izpildītāja saņemšanas;
4.1.4. atlikušo maksājumu 40 % apmērā no Līguma summas, tas ir 36 000,00 EUR (trīsdemit seši tūkstoši euro, 00 centi) un pievienotās vērtības nodoklis 21% (divdesmit viena procenta) apmērā Pasūtītājs samaksā 10 (desmit) darba dienu laikā no Līguma 3.2.5. punktā noteiktā Gala nodevuma saskaņošanas, abpusēji parakstot nodošanas un pieņemšanas aktu un saņemot rēķinu no Izpildītāja.
4.2. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas, ja nav pienācīgi izpildīti un nodoti Līguma 3.2. punktā noteiktie Nodevumi un parakstīts Nodevumu nodošanas un pieņemšanas akts.
4.3. Izpildīja vainas gadījumā, izbeidzot Līgumu pirms termiņa saskaņā ar Līgumā noteikto kārtību, samaksa par faktiski izpildītajiem Nodevumiem, par kuriem nav parakstīts Nodevuma nodošanas un pieņemšanas akts, netiek veikta.
4.4. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.

5. Līguma izpildē iesaistītā personāla un apakšuzņēmēju nomaiņa
5.1. [bookmark: _Hlk161749354]Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus un personālu Līguma izpildē bez Pasūtītāja saskaņošanas. Pasūtītājs var prasīt personāla un apakšuzņēmēja viedokli par nomaiņas un/vai piesaistīšanas iemesliem. 
5.2. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē atbilstoši iepirkuma nolikumā noteiktajam. 
5.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt Piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.4. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
5.4.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
5.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma 42. panta pirmajā minētajiem pretendentu izslēgšanas gadījumiem;
5.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. 
5.7. Lēmumu atļaut vai atteikt Izpildītāja personāla vai apakšuzņēmēju nomaiņu, vai jaunu apakšuzņēmēju iesaistīšanu Līguma izpildē Pasūtītājs pieņem ne vēlāk kā piecu darbdienu laikā pēc tam, kad būs saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

6. Pušu sadarbība Projekta izstrādē
6.1. Izpildītājs ne vēlāk kā 2 (divu) kalendāro nedēļu laikā pēc Līguma parakstīšanas prezentē Pasūtītājam Piedāvājumu un tā īstenošanas precizētu darba plānu, kurā detalizēti norādīti veicamie darbi un to izpildes termiņi.
6.2. Izpildītājs regulāri, bet ne retāk kā reizi kalendāra mēnesī, vai pēc Pasūtītāja kontaktpersonas pieprasījuma 2 (divu) darba dienu laikā elektroniski iesniedz Projekta progresa ziņojumu, kurā informē Pasūtītāja pārstāvi par Nodevumu izstrādes progresu, t.sk. par plānotajām aktivitātēm un paveikto, konstatētajiem šķēršļiem, problēmām un to risinājumiem, regulāri atjaunoto risku izvērtējumu (konstatētie riski un to novēršanas pasākumi). Pēc Pasūtītāja pieprasījuma Projekta izpildi, Izpildītājs apliecina, pievienojot Projekta progresa ziņojumam, Projekta izpildi apliecinošus darba materiālus (darba melnrakstus, transkripcijas, vadlīnijas u.tml.), kas apliecina Projekta izpildes un termiņu ievērošanas atbilstību Līgumam un tā pielikumiem.
6.3. Izpildītājs reizi mēnesī klātienē vai attālināti MS Teams platformā informē Pasūtītāja pārstāvjus par Nodevumu izstrādes gaitu, precizē neskaidros jautājumus.
6.4. Līguma izpildes laikā Pasūtītājam, t.sk. Līguma 13.2. punktā norādītajai Pasūtītāja kontaktpersonai ir tiesības rakstveidā vai elektroniski dot Izpildītājam saistošus norādījumus attiecībā uz Līguma izpildi, kā arī saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem.
6.5. Izpildītājam ir pienākums Projekta izstrādes laikā ņemt vērā saskaņā ar Līguma 6.4. punktu Pasūtītāja dotos norādījumus attiecībā uz Līguma izpildi, ciktāl tie nav pretrunā Līgumam.
6.6. Pēc Pasūtītāja lūguma Izpildītājs sniedz informāciju par Projekta norises gaitu un rezultātiem Pasūtītāja Sociālo pakalpojumu attīstības padomes sēdēs vai citās Pasūtītāja noteiktās sēdēs, sanāksmēs, Pasūtītājam iepriekš paziņojot par laiku un vietu. Pasūtītājs nodrošina sadarbību ar Sociālo pakalpojumu attīstības padomi Gala nodevuma (gala ziņojuma) izskatīšanā un saskaņošanā.

7. Pušu atbildība
7.1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
7.2. Izpildītājs atbild par Pasūtītājam nodarītajiem zaudējumiem, ja tie Pasūtītājam radušies, izmantojot Līguma izpildes ietvaros izstrādātā Projekta rezultātus. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem.
7.3. Ja Izpildītājs Līgumā noteiktajā termiņā neiesniedz Pasūtītājam Līguma noteikumiem un tā pielikumiem atbilstošu Nodevumu, Pasūtītājam ir tiesības prasīt no Izpildītāja līgumsodu 0.1% (viena desmitā daļa no procenta) apmērā no Līguma summas par katru nokavēto Nodevuma vai melnraksta izpildes termiņa dienu, bet ne vairāk kā 10% (desmit procentus) no Līguma summas, ja pārkāpums noticis Izpildītāja vainas dēļ.
7.4. Ja Izpildītājs Pasūtītāja noteiktajā termiņā nenovērš Līguma 3. sadaļas kārtībā Projekta sniegšanā konstatētās neatbilstības pilnā apjomā, Pasūtītājam ir tiesības pieprasīt no Izpildītāja līgumsodu 0.1% (vienas desmitās daļas no procenta) apmērā no Līguma summas par katru nokavēto termiņa dienu, bet ne vairāk kā 10% (desmit procentus) no Līguma summas.
7.5. Ja Pasūtītājs neveic samaksu Izpildītājam Līgumā noteiktajā termiņā, Izpildītājam ir tiesības pieprasīt no Pasūtītāja līgumsodu 0.1% (viena desmitā daļa no procenta) apmērā no Līguma summas par katru maksājuma termiņa nokavējuma dienu, bet ne vairāk kā 10% (desmit procentu) apmērā no nokavētā maksājuma summas.
7.6. Ja Projekta sniegšanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības (tajā skaitā vieglas neuzmanības) vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no Līguma summas.
7.7. Ja Izpildītājs neievēro citus būtiskus Līguma nosacījumus, kas varētu ietekmēt Projekta izstrādes kvalitāti, Pasūtītājam ir tiesības prasīt Izpildītājam līgumsodu 300,00 EUR (trīs simti euro un 00 centi) apmērā, izņemot 7.10. punktā noteiktos gadījumos.
7.8. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
7.9. Līgumsoda samaksa neatbrīvo Puses no to saistību pilnīgas izpildes un tā nav ieskaitāma zaudējumu atlīdzināšanā.
7.10. Gadījumā, ja Izpildītājs nevar nodrošināt Līguma izpildei piedāvātās Projekta komandas piedalīšanos Līguma izpildē (t.sk., dalību ikmēneša Projekta izpildes progresa sanāksmēs), Izpildītājs maksā līgumsodu 500,00 EUR (pieci simti euro un 00 centi) par katru gadījumu, kurā nav bijusi pieejama Līguma izpildei piedāvātā Projekta komanda, kuras atbilstību Pasūtītājs ir vērtējis iepirkumā. Izņēmums no šī punkta ir Izpildītāja darbinieku pārejoša darba nespēja vai darbinieku atvaļinājumi, ja tādi saskaņoti ar Pasūtītāju.
7.11. Ja Pasūtītājs konstatē Izpildītāja saskaņā ar Līguma 3.2.1. – 3.2.5. apakšpunktu iesniegtā Nodevuma neatbilstību Līguma un tā pielikumu noteikumiem un pēc trūkumu norādīšanas, Izpildītājs atkārtoti iesniedz 3.2.1. – 3.2.5. apakšpunkta Nodevumu, kurā Pasūtītājs konstatē nepilnības vai trūkumus, Pasūtītājs ir tiesīgs piemērot Līgumsodu 1% (viena procenta) apmērā no Līguma summas par katru šādu gadījumu, bet ne vairāk par 10% (desmit procentus) no Līguma summas.
7.12. Ja Izpildītājs nepilda vai pilda nepienācīgi Līguma 6.2. punktu, Pasūtītājs ir tiesīgs piemērot Līgumsodu 0.1% (vienas desmitās daļas no procenta) apmērā no Līguma summas par katru kavējuma dienu, bet ne vairāk par 10% (desmit procentus) no Līguma summas.

8. Intelektuālā īpašuma tiesības
8.1. Šī Līguma izpratnē intelektuālais īpašums ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Projekta izstrādes procesu vai tā laikā sagatavotajiem Nodevumiem un citiem Projekta rezultātiem vai to atsevišķām daļām, kas ir intelektuālā īpašuma tiesību objekti.
8.2. Izpildītājs apliecina, ka ne Projekta izstrādes procesā, ne arī tā laikā sagatavotie Nodevumi un citi rezultāti vai to atsevišķas daļas, kas ir intelektuālā īpašuma tiesību objekti, nepārkāpj vai neaizskar nekādas trešo personu intelektuālā īpašuma tiesības, ko attiecīgā Projekta izstrādes procesā vai tā laikā sagatavotais Nodevums un citi darba rezultāti vai to atsevišķas daļas ietver vai varētu ietvert. Izpildītājs apliecina, ka tas ir ieguvis intelektuālā īpašuma tiesības, kas nepieciešamas Projekta izstrādei un Līgumā noteikto Nodevumu un citu Projekta rezultātu sagatavošanai tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar Projekta izstrādes procesā radīto rezultātu to turpmākajā izmantošanā, ņemot vērā šajā Līgumā noteiktos izņēmumus.
8.3. Ar šo Līgumu Pasūtītājs iegūst visas un jebkādas intelektuālā īpašuma tiesības, ko ietver vai varētu ietvert Projekta izstrādes laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie Projekta rezultāti vai to atsevišķas daļas, savukārt Izpildītājs apliecina, ka tas nepretendē ne uz kādām intelektuālā īpašuma tiesībām vai līdzdalību intelektuālajā īpašumā un pilnībā atzīst visas Pasūtītāja tiesības uz intelektuālo īpašumu, ko ietver vai varētu ietvert Projekta izstrādes laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie materiāli. Gadījumā, ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, kas tieši vai netieši saistītas ar Projekta izstrādes laikā radīto Nodevumu un citiem Projekta rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību šajā sakarā.
8.4. Izpildītājs garantē, ka Projekta izstrādē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
8.5. Visi Projekta izstrādes rezultātā iegūtie dati visos to formātos ir Pasūtītāja ekskluzīvs īpašums bez laika termiņa un teritorijas ierobežojuma, un Pasūtītājs var brīvi rīkoties ar to, nesaskaņojot ar Izpildītāju.

9. Konfidencialitāte un fizisko personu datu apstrāde
9.1. Visa un jebkāda informācija, ko Puse sniedz otrai Pusei Līguma izpildes laikā vai arī tā atklājas pildot Līguma saistības, un Līguma izpildes rezultāti, kā arī jebkura šīs informācijas daļa, t. sk., bet ne tikai informācija par puses darbību, finanšu stāvokli, tehnoloģijām, t. sk., rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
9.2. Pusēm nav tiesību izpaust informāciju, kas Pakalpojuma īstenošanas laikā gūta no otras Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
9.3. Līguma ietvaros konfidenciālo informāciju ir tiesīgs izmantot tikai Izpildītājs un tā speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
9.4. Pušu pienākums ir nodrošināt, ka tā darbinieki, kuri izmantos otras Puses konfidenciālo informāciju, saņems un izmantos to vienīgi šī Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.
9.5. Pušu informācijas izpaušana netiks uzskatīta par šī Līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
9.6. Šīs Līguma sadaļas noteikumi ir spēkā arī pēc Līguma darbības termiņa beigām vai tam zaudējot spēku, bez termiņa ierobežojumiem.
9.7. Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu darbu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
9.8. Puses Līguma izpildes ietvaros kā atsevišķi pārziņi apstrādā datu subjekta personas datus Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula). Puses apņemas Līguma izpildē īstenot tādus tehniskus un organizatoriskus pasākumus, lai aizsargātu Pakalpojuma saņēmēja personu datus, īpašu kategoriju personas datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Regulu. Puses paredz šo pasākumu nepārtrauktu pārskatīšanu, lai nodrošinātu nepārtrauktu personas datu apstrādes sistēmu un pakalpojumu konfidencialitāti, integritāti, pieejamību un noturību.
9.9. Izpildītājs, sniedzot Pakalpojumu, veic personas datu apstrādi tikai tādā apmērā un laika periodā, kamēr tas ir nepieciešams, lai izpildītu Līgumā noteiktās saistības un normatīvajos aktos noteiktos pienākumus.
9.10. Izpildītājs apņemas ne vēlāk kā 24 (divdesmit četru) stundu laikā paziņot Pasūtītājam par visiem notikušajiem drošības incidentiem, t.sk. par ārējiem uzbrukumiem, ja tas ir radījis vai var radīt draudus Līguma ietvaros apstrādātajiem Pakalpojuma saņēmēju personas datiem.
9.11. Puses apņemas iznīcināt Līguma ietvaros iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, un normatīvie akti nenosaka citu kārtību.
9.12. Visi trešo personu prasījumi, kas var rasties šī Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
9.13. Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
9.14. Pasūtītājs datu subjekta personas datus glabās vismaz 5 (piecus) gadus no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.

10. Nepārvarama vara
10.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi neiespējamu.
10.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma, par ko ir saņemta izziņa no kompetentās institūcijas par nepārvaramas varas apstākļu esamību (ja tāda noteikta), ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma nosacījumus, un ir informējusi otru Pusi pēc iespējas ātrāk, bet ne vēlāk kā 3 (trīs) darba dienu laikā par šāda notikuma iestāšanos, ziņojumam pievienojot kompetentās iestādes izsniegtu izziņu, kura satur minēto apstākļu apstiprinājumu un raksturojumu.
10.3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevumus, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
10.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
10.5. Ja Puse nokavē Līguma 10.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.
10.6. Nepārvaramas varas gadījumā Līgumā noteiktais samaksas termiņš, neveicot līgumsoda aprēķinu, tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
10.7. Nepārvaramas varas gadījumā neviena Puse nevar prasīt atlīdzināt zaudējumus, kas radušies Līguma izbeigšanas gadījumā.
11. Līguma grozīšana un izbeigšana
11.1. Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā tikai šādos gadījumos, ja:
11.1.1. Pakalpojuma izpildes laikā stājas spēkā izmaiņas normatīvajos aktos, kas pēc būtības neietekmē Pakalpojuma izpildes rezultātu, bet tikai normatīvo aktu noteikto izmaiņu apmērā;
11.1.2. nepieciešams veikt iepriekš neparedzamus papildus darbus, kuri nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto Pakalpojumu, vai Izpildītāja maiņa radītu ievērojamas grūtības;
11.1.3. Pasūtītājam objektīvu iemeslu dēļ zudusi nepieciešamība pēc visa Līgumā minētā Pakalpojuma ieviešanas, kā rezultātā samazinās veicamo darbu apjoms;
11.1.4. ja no Pusēm neatkarīgu un objektīvu apstākļu dēļ Līgumu nav iespējams izpildīt noteiktajā termiņā vai apjomā, pagarināt Līgumu uz termiņu, kādā pastāv šie apstākļi;
11.1.5. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt.
11.2. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61. panta trešās daļas 1., 2. un 3. punktu), vienlaikus nesasniedz:
11.2.1. Ministru kabineta noteiktās līgumcenu robežvērtības, sākot ar kurām paziņojums par līgumu publicējams Eiropas Savienības Oficiālajā Vēstnesī;
11.2.2. desmit procentus no sākotnējās Līguma summas.
11.3. Līgums var tikt izbeigts pirms noteiktā termiņa Publisko iepirkumu likuma 64. panta pirmajā daļā minētajos gadījumos, Pasūtītājam un Izpildītājam vienojoties par faktiski sniegto pakalpojumu samaksas apmēru un kārtību.
11.4. Pasūtītājam ir tiesības vienpusēji atkāpties no Līguma bez jebkādu zaudējumu atlīdzības pienākuma:
11.4.1. ja Izpildītājs neuzsāk Projekta izpildi 1 (vienas) nedēļas laikā no Līguma noslēgšanas dienas, t.sk., nenodrošina 6.1. un 2.3.8. punkta izpildi;
11.4.2. Izpildītājs atkārtoti pārkāpj Līguma 2.3.9. punktu;
11.4.3. pēc trūkumu novēršanas pieprasījuma saskaņā ar Līguma 3.3.2. apakšpunktu, Pasūtītājs konstatē atkārtoti iesniegtajā Līguma 3.2.1. – 3.2.5. apakšpunkta Nodevumā neatbilstību Tehniskajai specifikācijai un/vai Līguma nosacījumiem, un/vai Pasūtītāja norādījumiem;
11.4.4. Izpildītājs kavē Nodevumu iesniegšanu ilgāk par 7 (septiņām) kalendārām dienām;
11.4.5. Projekta izpildē sagatavotie Nodevumi vai Nodevums neatbilst Līguma un tā pielikumu noteikumiem, un šī neatbilstība nav vai nevar tikt novērsta Līgumā paredzētajā termiņā;
11.4.6. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
11.4.7. Izpildītājs Līguma noslēgšanas vai Līguma izpildes laikā veicis prettiesisku darbību;
11.4.8. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.4.9. Izpildītājs pārkāpj vai nepilda citu būtisku Līgumā paredzētu pienākumu;
11.4.10. Izpildītājs Pasūtītājam nodarījis zaudējumus;
11.4.11. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju vairāk nekā 25 % (divdesmit piecu procentu) apmērā no Līguma summas, un minētā korekcija izriet no Izpildītāja pieļauta līguma pārkāpuma;
11.4.12. Izpildītājs ir patvaļīgi pārtraucis Līguma izpildi, t.sk., ja Izpildītājs nav sasniedzams juridiskajā adresē;
11.4.13. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % (simts procentu) apmērā;
11.4.14. ja Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs paredzēja izmantot Līgumā paredzēto maksājuma saistību segšanai;
11.4.15. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.4.16. ārējā normatīvajā aktā noteiktajos gadījumos.
11.5. Papildus Līguma 11.4. punktā noteiktajiem gadījumiem, Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja:
11.5.1. Izpildītājas nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 15 (piecpadsmit) kalendāro dienu laikā no rakstiska Pasūtītāja brīdinājuma saņemšanas;
11.5.2. Pasūtītājam nav pieejams finansējums turpmākai Projekta finansēšanai. Šādā gadījumā Pasūtītājs brīdina par to Izpildītāju ne vēlāk kā 30 (trīsdesmit) kalendārās dienas pirms Līguma izbeigšanas.
11.6. Izpildītājam ir tiesības vienpusēji izbeigt Līgumu, ja Pasūtītājs kavē maksājumus par Projektu vairāk par 30 (trīsdesmit) kalendārām dienām.
11.7. Par vienpusēju Līguma izbeigšanu Puse otrai Pusei paziņo ierakstītas vēstules veidā vai ar drošu elektronisko parakstu parakstītas vēstules veidā.
11.8. Ja Līguma 11.7. punktā minētais paziņojums nosūtīts ierakstītas vēstules veidā, uzskatāms, ka otra Puse to ir saņēmusi 7. (septītajā) kalendārajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
11.9. Līguma laušanas vai izbeigšanas gadījumā, Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, vienlaikus Pusēm vienojoties par faktiski sniegtu un ar nodošanas un pieņemšanas aktu pieņemtu Pakalpojuma samaksu.
12. Strīdu izskatīšanas kārtība
12.1. Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.
12.2. Jebkura strīda risināšanai Pušu starpā par jautājumiem, kas izriet no šī Līguma un ko neizdodas atrisināt pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikas normatīvajiem aktiem.
13. Citi noteikumi
13.1. Līgums stājas spēkā ar dienu, kad to paraksta pēdējā no Pusēm un ir spēkā līdz pilnīgai Līgumā paredzēto saistību izpildei.
13.2. Ar šo Līgumu Puses nosaka šādus pārstāvjus:
	Pasūtītāja pārstāvis:
Labklājības ministrijas, Sociālo pakalpojumu un invaliditātes politikas departamenta direktora vietniece Sigita Rozentāle
Tālrunis: 67021663
E-pasts: Sigita.Rozentale@lm.gov.lv 
	Izpildītāja pārstāvis:
Personu apvienības BCP JL, kuru veido  SIA “Baltic Communication Partners” un SIA “Jaunrades laboratorija”, pārstāvis 

Tālrunis: 
E-pasts: 

	
	


13.3. Pušu pārstāvji ir atbildīgi par Līguma izpildes uzraudzīšanu Pušu vārdā, Līguma izpildei nepieciešamo materiālu nodošanas un pieņemšanas organizēšanu, kā arī citiem uzdevumiem, kas noteikti Līgumā, t.sk., ir tiesīgi sastādīt un parakstīt nodošanas un pieņemšanas aktu.
13.4. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) saskaņā ar šo Līgumu tiek iesniegta rakstiski, un tiek uzskatīta par iesniegtu vai nosūtītu tai pašā dienā, ja tā nosūtīta elektroniski.
13.5. Ja kāds no Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
13.6. Pusēm rakstveidā 5 (piecu) darba dienu laikā ir jāinformē par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi grozījumi netiek gatavoti.
13.7. Līgums ir sagatavots, stājās spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas tiesībām.
13.8. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
13.9. Līgumam ir šādi pielikumi, kas ir šī Līguma neatņemama sastāvdaļa:
13.9.1. [bookmark: _Hlk161234003]pielikums Nr.1. – Tehniskā specifikācija;
13.9.2. pielikums Nr.2. – Tehniskais piedāvājums;
13.9.3. pielikums Nr.3 – vērtējuma veidne nodevumiem;
13.9.4. pielikums Nr.4 – nodošanas un pieņemšanas akta veidne;
13.9.5. pielikums Nr. 5 – detalizēts aktivitāšu plānojums pa nedēļām (tabula).
13.10. Līgums sagatavots, un parakstīts ar drošu elektronisko parakstu un satur laika zīmogu. 

